62021TO0267_INF
Unionin yleisen tuomioistuimen määräys (kahdeksas jaosto) 9.11.2021 – Amort ym. vastaan komissio
(asia T-267/21)
(Kumoamiskanne – Ihmisille tarkoitetut lääkkeet – Ehdollinen myyntilupa ihmisille tarkoitetulle lääkkeelle COVID-19-rokote Janssen – COVID-19-rokote (Ad26.COV2-S [rekombinantti]) – Oikeussuojan tarpeen puuttuminen – Toimi ei koske kantajia suoraan – Toimi ei koske kantajia erikseen – Muu kuin sääntelytoimi – Tutkimatta jättäminen)
1.
Kumoamiskanne – Oikeussuojan tarve – Kanne, jonka on nostanut kantaja, jolle riidanalaista tointa ei ole osoitettu – Tutkittavaksi ottaminen – Edellytys – Toimi, jolla on sitovia oikeusvaikutuksia kantajaan nähden – Ehdollisesta myyntiluvasta COVID-19-rokotteelle annettu komission päätös – Toimi, joka ei muuta kantajan oikeusasemaa – Oikeussuojan tarpeen puuttuminen
(SEUT 263 artiklan 4 kohta)
(ks. 25–29, 34 ja 35 kohta)
2.
Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Yksityistä suoraan koskeva toimi – Määrittelyperusteet – Ehdollisesta myyntiluvasta COVID-19-rokotteelle annettu komission päätös – Toimi ei koske kantajaa suoraan
(SEUT 263 artiklan 4 kohta)
(ks. 37–39, 44, 45 ja 48 kohta)
3.
Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Ehdollisesta myyntiluvasta COVID-19-rokotteelle annettu komission päätös – Yksityisten nostama kanne, jossa vedotaan perusoikeuksien loukkaamiseen – Toimi ei koske kantajia erikseen
(SEUT 263 artiklan 4 kohta)
(ks. 49–53 kohta)
4.
Kumoamiskanne – Luonnolliset henkilöt tai oikeushenkilöt – SEUT 263 artiklan neljännessä kohdassa tarkoitetun sääntelytoimen käsite – Kaikki yleisesti sovellettavat toimet lainsäätämisjärjestyksessä hyväksyttyjä toimia lukuun ottamatta – Ehdollisesta myyntiluvasta COVID-19-rokotteelle annettu komission päätös – Ei kuulu soveltamisalaan
(SEUT 263 artiklan 4 kohta)
(ks. 54 ja 55 kohta)
Aihe
SEUT 263 artiklaan perustuva vaatimus kumota Euroopan parlamentin ja neuvoston asetuksen (EY) N:o 726/2004 mukaisesta ehdollisesta myyntiluvasta ihmisille tarkoitetulle lääkkeelle COVID-19-rokote Janssen – COVID-19-rokote (Ad26.COV2-S [rekombinantti]) 11.3.2021 annettu komission täytäntöönpanopäätös C(2021) 1763 (final), sellaisena kuin se on muutettuna ja täydennettynä
Ratkaisu
1)
Kanne jätetään tutkimatta.
2)
Ei ole syytä lausua TF:n, TG:n, TH:n ja TI:n, TR:n ja muiden henkilöiden, joiden nimet ovat liitteessä II, ja VH:n ja muiden henkilöiden, joiden nimet ovat liitteessä II, tekemistä väliintulohakemuksista.
3)
Heidi Amort ja muut henkilöt, joiden nimet ovat liitteessä I, velvoitetaan korvaamaan oikeudenkäyntikulut.
4)
TF, TG, TH ja TI, TR ja muut henkilöt, joiden nimet ovat liitteessä II, ja VH ja muut henkilöt, joiden nimet ovat liitteessä II, vastaavat omista väliintulohakemuksiin liittyvistä oikeudenkäyntikuluistaan.